Predkladacia správa

Na základe uznesenia vlády SR č. 45/1993 z 19.1.1993 sa Slovenská republika zúčastňuje na pozorovateľskej misii EÚ na území štátov bývalej Juhoslávie “European Union Monitoring Mission - EUMM”. Vďaka účasti v EUMM je SR jedinou kandidátskou krajinou EÚ, ktorá sa zúčastňuje na aktivitách Spoločnej zahraničnej a bezpečnostnej politiky únie formou spoločnej akcie.

Povinnosť prispievať do spoločného rozpočtu vyplýva pre krajiny participujúce v EUMM zo spoločnej akcie EÚ č. 2000/811/CFSP zo dňa 22.12. 2000. Výška príspevku Slovenskej republiky na rok 2002 predstavuje čiastku 14 228 EURO.

Slovenská republika bola zo strany vedenia EUMM vyzvaná na úhradu členského príspevku za rok 2002 dňa 5. 12. 2001. Napriek tomu, že výzva neobsahuje určenie dátumu splatnosti odporúča Ministerstvo zahraničných vecí uhradiť predmetný členský príspevok SR do EUMM v primeranej lehote. Z tohoto dôvodu navrhuje uhradiť príslušnú čiastku ešte v roku 2001. Realizácia uvedenej platby  si nevyžaduje vyčlenenie dodatočných prostriedkov zo štátneho rozpočtu pre rezort MZV SR.